‫מתקן הכליאה "רובה סנטרל" שבאיי שלמה.‬
‫משכנם של עברייני המין‬ ‫המסוכנים ביותר במדינה.‬
‫הלוואי שהם היו סולחים לי.‬
‫ורוצחים.‬
‫למה הרגת את בנך בן העשר?‬
‫לא הצלחתי לשלוט בכעס שלי.‬
‫דקרתי אותה 20 פעם.‬
‫הכלא סובל ממחסור חמור בכסף.‬
‫התנאים גרועים ביותר.‬
‫המקום אפל, מלוכלך.‬
‫זה לא מקום טוב לבני אדם.‬
‫כלוב בטון. זה כל מה שהמקום הזה.‬
‫והם סומכים על הכנסייה‬ ‫שתצליח לשקם את הפושעים הקשים האלה.‬
‫אני חייב להבדיל בין טוב לרע.‬
‫תודה שאתה מציל אותי, אלוהים.‬
‫אני אהיה כלוא למשך שבוע ב"רובה"‬
‫כדי לבדוק אם הדת היא אכן התשובה.‬
‫אבל זו לא הפעם הראשונה שלי מאחורי סורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי‬
‫ונשפטתי למאסר עולם ללא שחרור על תנאי.‬
‫חלפו 12 שנים ארוכות עד שניקיתי את שמי.‬
‫עכשיו אני נוסע ברחבי העולם,‬
‫כדי לגלות כיצד באמת נראים החיים‬
‫בתוך בתי הסוהר הקשים בעולם.‬
‫- בתוך בתי הסוהר הקשים בעולם -‬
‫איי שלמה שבאוקיינוס השקט.‬
‫משכנם של יותר מ-700,000 איש‬
‫שחיים בממוצע על שישה דולרים ביום בלבד.‬
‫בית הסוהר השמור היחיד במדינה‬
‫הציב לעצמו מטרה שאפתנית‬
‫לשקם עבריינים קשים במיוחד‬
‫בעזרת תקציב זעיר.‬
‫אני נמצא כעת ברכב להעברת עצורים‬ ‫בדרכי למתקן הכליאה "רובה".‬
‫הכלא מאכלס כמה מהעבריינים‬ ‫האלימים ביותר במדינה.‬
‫יש בו רוצחים, שודדים, גנבים.‬
‫נאמר לי שאחוז גדול מהאסירים‬
‫נכלאו בגין ביצוע פשעי מין אלימים‬
‫נגד נשים ונערות צעירות,‬
‫משהו שקשה לי מאוד להתמודד איתו.‬
‫הכלא מנסה לשקם את העבריינים,‬
‫על פי מה שנאמר לי,‬ ‫אבל עומדים לרשותם משאבים כלכליים מוגבלים‬
‫כדי לבצע זאת.‬
‫כשאני מביט החוצה,‬
‫אני יכול להבחין בעוני משמעותי,‬
‫ואם הם לא יכולים להשקיע בקהילות שלהם,‬
‫איך תיראה המציאות בכלא?‬
‫- היום הראשון -‬
‫אני נכנס ללב הסכנה.‬
‫אני עובר חיפוש גופני ברגע שאני מגיע לכלא.‬
‫תפשק את הרגליים.‬
‫אני בודק אם יש עליך‬ ‫חפצים אסורים, דוקרנים וכדומה.‬
‫"דוקרן" זה מכשיר חד, למשל סכינים.‬
‫אתם מוצאים סכינים?‬
‫להבים. כן.‬ ‫-להבים?‬
‫לפני שאני נלקח לאגף, אני מקבל ציוד בסיסי.‬
‫נוריד את האזיקים.‬
‫זו הקלה, כי הם ממש מכאיבים.‬
‫זו מחצלת השינה שלי, נכון?‬
‫כן. זו מחצלת השינה שלך.‬
‫וזה?‬ ‫-השמיכה שלך.‬
‫זו השמיכה שלי.‬ ‫-השמיכה שלך.‬
‫זו מגבת.‬ ‫-מגבת.‬
‫והכרית שלי.‬ ‫-הכרית שלך.‬
‫בשנת 2008, "רובה" הוגדר מחדש‬
‫כמתקן כליאה במקום בית סוהר,‬
‫עם הטמעת פילוסופיה חדשה‬ ‫של שיקום במקום ענישה.‬
‫אבל המחסור העצום באמצעים כלכליים‬ ‫גלוי לעין,‬
‫ואני תוהה כמה שיקום מתבצע באמת.‬
‫אני בדרך ל… אני חושב שזה נקרא אגף "אקו".‬
‫כרגע אני מריח משהו נורא במיוחד.‬
‫זו תערובת מתקתקה‬ ‫של שמש יוקדת עם ניחוח של שתן.‬
‫המראה הפיזי של המקום הזה‬
‫מעיד על הזנחה משמעותית.‬
‫ניכר שהסוהר רוצה שאתקדם בזריזות.‬
‫זה מקום אפל.‬
‫אני אחלוק תא עם עוד שלושה אסירים.‬
‫זה אגף א'.‬
‫זה אגף א'?‬ ‫-כן.‬
‫שלום.‬
‫מה שלומך?‬ ‫-בסדר.‬
‫אני רפאל.‬ ‫-שלום. שמי פרנק.‬
‫פרנק? פרנק.‬ ‫-כן.‬
‫נעים מאוד. איפה להניח את זה?‬
‫אתה יכול להניח את המיטה כאן.‬
‫כאן למעלה?‬ ‫-כן.‬
‫בסדר.‬ ‫-זה המקום שלך.‬
‫איזה מהם הוא המקום שלך?‬
‫זה המקום שלי.‬
‫שם למטה?‬ ‫-כן.‬
‫והמקום הזה שייך למר אלסיו.‬
‫אלסיו. בסדר.‬
‫והמקום הזה שייך למר ג'וניור.‬
‫בסדר.‬
‫אז זה התא שנועד לארבעה אנשים,‬ ‫כולל אותי, ואלה המיטות?‬
‫זאת ואלה שלמעלה?‬
‫כן.‬
‫ואו.‬
‫לקח לך זמן להתרגל לישון על זה?‬
‫כן. בפעם הראשונה זה היה די קשה.‬ ‫-ועכשיו?‬
‫אנחנו חייבים להתרגל לזה.‬
‫אולי תצליח להתרגל למזרן הזה.‬
‫מי צייר את הציורים על הקיר?‬ ‫-כן.‬
‫מר אלסיו הוא זה שצייר.‬
‫ומה לגבי פעילויות?‬
‫נראה שאתה בחור חזק. יש כאן חדר כושר?‬
‫לא.‬
‫אין להם משקולות?‬ ‫-שום דבר.‬
‫אין דבר כזה בכלא?‬ ‫-לא.‬
‫ואלה השירותים שלכם?‬
‫כן. אלה השירותים.‬
‫בסדר.‬
‫כאן מדיחים את המים.‬
‫בסדר.‬
‫יש מקלחות כאן…‬
‫אתה צריך ללכת למקום של המקלחות. זה בחוץ.‬
‫אתה יכול להראות לי את זה. בסדר.‬
‫פשוט תפתח.‬
‫כן, זו מקלחת מתוצרת עצמית.‬ ‫-כן, מקלחת מתוצרת עצמית.‬
‫בסדר.‬
‫התחנה האחרונה בסיור באגף‬ ‫הוא שטח קטן שממוקם בחוץ.‬
‫זה נחמד. זה רקע נחמד.‬
‫לפחות זה חופש, נכון?‬
‫אה, כן.‬
‫זה הכול.‬
‫זה הכול. זה הקיום שלך.‬
‫התא, המסדרון…‬ ‫-כן. המסדרון וזה.‬
‫נראה שהאסירים באגף שלי‬ ‫פשוט מעבירים את הזמן‬
‫ככל כשהשעות חולפות עד למסדר הערב.‬
‫טוב. אחר צהריים טובים.‬
‫תודה.‬
‫רפאל רואו?‬ ‫-כן, אדוני.‬
‫אלסיו.‬ ‫-כן, אדוני.‬
‫פרנקי רמולה.‬ ‫-כאן.‬
‫זהו זה. הצגה.‬ ‫-בסדר.‬
‫האח הזה יציג את עצמו. הוא חבר שלנו.‬
‫שמי רפאל רואו.‬
‫תודה על האירוח.‬
‫אנחנו נדקלם את התפילה לאל, בסדר?‬
‫כולם?‬ ‫-כן. כולם.‬
‫גם מי שלא דתי?‬
‫לא. אם אתה רוצה.‬
‫כתשעים אחוז מתושבי איי שלמה הם נוצרים,‬
‫ונראה שהדת תופסת מקום מרכזי גם כאן בכלא.‬
‫…על חטאינו,‬ ‫כפי שאנחנו סולחים לאלו שחטאו נגדנו.‬
‫נראה שכל האסירים האלה הם מאמינים אדוקים.‬
‫יש לנו שלושה מנהיגים,‬
‫נציג אגף, מפקד ומנהיג רוחני.‬
‫בסדר.‬
‫הם אלה שהתחילו את התפילה.‬
‫הנה המנהיג הרוחני, אם אתה רוצה לפגוש אותו.‬
‫בסדר. שלום, אדוני.‬
‫נעים מאוד, ואתה המנהיג הרוחני כאן.‬
‫מהם תחומי האחריות שלך כמנהיג רוחני?‬
‫אני מנסה כמיטב יכולתי לקרב את הבחורים‬
‫כמה שיותר לאלוהים,‬
‫ולהמשיך להתעמק בכתבי הקודש, בתנ"ך.‬
‫לחלוק איתם.‬
‫טוב. ולמה אתה לוקח את האחריות הזו על עצמך?‬
‫כי אני גדלתי במשפחה נוצרית.‬
‫ומה עשית שהביא אותך לכלא?‬
‫נתפסתי על עבירת אונס אחת.‬
‫עבירת אונס אחת.‬ ‫-כן.‬
‫ומהו עונש המאסר שקיבלת?‬
‫שלוש שנים.‬
‫ויש בך חרטה?‬
‫אתה מתחרט על הפשע שביצעת? כן?‬ ‫-כן.‬
‫לא התכוונתי לעשות את הפשע הזה.‬
‫זו הייתה טעות גדולה.‬
‫בהשפעת אלכוהול.‬ ‫-עשית את זה בהשפעת אלכוהול?‬
‫זו הפעם הראשונה שעשית את זה?‬ ‫-הפעם הראשונה שלי.‬
‫ואז הגעתי הנה.‬
‫אני אעשה כמיטב יכולתי‬ ‫כדי להיות אדם חדש כשאשתחרר.‬
‫כולם קיבלו אותי בזרועות פתוחות,‬
‫אבל זה עדיין מקום מפחיד לשהות בו.‬
‫על פי ההתרשמות הראשונית,‬ ‫התנאים גרועים ביותר.‬
‫המקום אפל, מלוכלך ומסריח.‬
‫המנהיג הרוחני שמנחה אותם הוא אנס.‬
‫הוא דיבר בגלוי‬ ‫על אונס אישה תחת השפעת אלכוהול.‬
‫זה יהיה שבוע קשה.‬
‫זה בטוח.‬
‫- היום השני -‬
‫זהו הבוקר הראשון שלי ב"רובה".‬
‫אתה יכול לעזור לי כאן?‬ ‫-בסדר.‬
‫אני אשגיח על הקו?‬
‫טוב לראות שיש כאן לפחות פעילות כלשהי.‬
‫ברור שזה בחוץ.‬
‫משחק כדורעף באגף.‬
‫אחת עשרה, חמש.‬
‫זה מעניק לבחורים הזדמנות‬ ‫לשחרר קצת מהאנרגייה האצורה‬
‫אחרי כל השעות שבמהלכן הם כלואים באגף.‬
‫הוא בסדר. כן.‬
‫בתום המשחק,‬ ‫אחד מהסוהרים הוותיקים ביותר, פיטר,‬
‫מציע לערוך לי סיור בשאר חלקי הכלא.‬
‫בעבר היו תוכניות ב"רובה"‬
‫שאפשרו לאסירים ללמוד נגרות, אפייה ותפירה.‬
‫ומה כל זה כאן?‬
‫הראשון זה המאפייה.‬ ‫-כן.‬
‫השני זה הכיתה וחדר התפירה.‬
‫המאפייה יצאה מכלל שימוש‬‫.‬
‫החייטים נאלצו לסגור במהלך התפרצות הקורונה,‬ ‫ועוד לא פתחו מחדש את המקום.‬
‫תוכניות אחרות שנועדו לאסירים הושהו גם כן.‬
‫יש כאן הרבה פעילויות שיקומיות?‬
‫לא הרבה, למעשה, אבל אנחנו מנסים.‬
‫אנחנו מנסים כמיטב יכולתנו.‬
‫מהו האגף הזה?‬
‫זהו האגף‬
‫לטיפול באסירים בעלי התנהגות רעה, ו…‬
‫זו יחידת הבידוד?‬ ‫-כן.‬
‫אלה שמעורערים נפשית גם מוחזקים שם.‬ ‫-המעורערים נפשית.‬
‫בשל מחסור בכסף למימון טיפול רפואי ראוי,‬
‫אסירים חולי נפש‬ ‫מוחזקים יחד עם אסירים שנענשו.‬
‫אני מגיע כרגע למה שהם מגדירים כאגף הבידוד.‬
‫האסירים סתם‬
‫מסתובבים להם.‬
‫התחושה היא של מקום מלוכלך מאוד…‬
‫ומדכא.‬
‫למיטב הבנתי כרגע,‬
‫ישנם מעט מאוד אמצעים או אנשי צוות‬
‫שיוכלו לסייע או לטפל באסירים האלה.‬
‫הכביסה שלהם תלויה.‬
‫יש להם שטיחים, מחצלות ושמיכות.‬
‫ללא מזרנים.‬
‫אני עדיין מרגיש שמעט מאוד אוויר‬
‫נכנס ויוצא מהכלוב הזה.‬
‫כלוב בטון. זה כל מה שהמקום הזה.‬
‫שמעתי שזה כלא שבו הם מנסים לשפר‬
‫את תוכניות השיקום, אבל אין שום סימן‬
‫לשיקום ביחידת הבידוד.‬
‫מבחינתי, כמי שראה מקומות רבים כאלה,‬
‫עונש כזה הוא עונש אמיתי. זה קשה.‬
‫שיעור מקרי האלימות המינית באיי שלמה‬ ‫הוא מהגבוהים בעולם,‬
‫אבל בניגוד לנהוג במדינות רבות,‬
‫עברייני המין כאן‬ ‫לא שוהים בנפרד מיתר אוכלוסיית הכלא.‬
‫עדיין לא שאלתי‬ ‫את פרנקי, שותפי לתא, על מה הוא כאן.‬
‫זו לא הפעם הראשונה שאתה מורשע בביצוע פשע.‬
‫ביצעת עוד פשעים.‬
‫בפעם האחרונה נשלחתי לארבע שנות מאסר‬
‫על שוד מזוין.‬
‫כמה פעמים נכנסת לכלא?‬
‫אני לא ממש זוכר.‬
‫אתה לא זוכר כמה פעמים היית פה?‬
‫בן כמה היית בפעם הראשונה שהגעת לכלא?‬
‫הייתי בן 16.‬
‫שש עשרה.‬ ‫-כן.‬
‫ואתה בן 30 וכמה עכשיו?‬
‫עכשיו 39.‬
‫אז נכנסת ויצאת מהכלא לאורך 20 שנה.‬
‫פרנקי שוחרר לא מזמן מאגף הבידוד.‬
‫הוא בילה שם חלק ניכר מהשנתיים האחרונות.‬
‫זה בטח היה קשה.‬
‫קשה.‬
‫כמו שאפשר לראות במקום הזה,‬ ‫זה לא מקום טוב לבני אדם.‬
‫אפל מדי וחם מדי.‬
‫כמעט השתגעת?‬
‫כן.‬
‫הרגשתי דברים שמעולם לא חוויתי.‬
‫יש לי אישה. יש לי שני בנים.‬
‫בני כמה הבנים שלך?‬
‫אחד בן שבע, והשני בן שלוש.‬
‫אז בן השלוש נולד ממש לפני שנכנסת לכלא.‬
‫הוא בא לראות אותך עם הבן השני?‬
‫הוא עדיין לא ראה אותי.‬
‫הוא לא ראה אותך כבר שנתיים וחצי?‬
‫שנתיים וחצי.‬
‫מאז שנעצרתי, אף אחד לא ביקר אותי.‬
‫לא.‬ ‫-המשפחה שלי, אף אחד.‬
‫פרנקי נשלח לבידוד‬
‫כי הוא הצליח להימלט מ"רובה".‬
‫כמה היו מעורבים?‬ ‫-הרבה בחורים.‬
‫הנה, אלה הדברים שהשתמשנו בהם.‬
‫הבריחים.‬ ‫-עקרתם אותם.‬
‫עקרנו אותם מהמנעול הזה,‬
‫ואז השתמשנו בזה‬
‫לשבור את הרשתות האלה.‬
‫עליתם לשם, שברתם אותן ואז טיפסתם דרכן?‬
‫קפצנו מעל גדר התיל.‬
‫ואז יצאתם.‬
‫ואז רצנו.‬ ‫-רצתם.‬
‫אחרי חודשיים הם עצרו אותי,‬
‫והחזירו אותי ישר לאגף הבידוד.‬
‫האבטחה התהדקה מאז הבריחה,‬
‫ואחרי ששהה תקופה ארוכה בבידוד,‬
‫פרנקי לא ינסה זאת שוב.‬
‫בזמן שאנחנו מפטפטים, שאר האסירים התכנסו‬
‫לתפילת הערב.‬
‫מעניין אותי לבחון עד כמה זה באמת חשוב להם.‬
‫זמן להתפלל. ערב טוב לכולם.‬
‫ערב טוב.‬ ‫-אלוהים טוב.‬
‫כל הזמן.‬ ‫-כל הזמן.‬
‫אלוהים טוב.‬
‫אין ספק שקיימת תשוקה דתית אמיתית‬
‫בקרב האסירים האלה.‬
‫אבל אני תוהה‬ ‫אם זה מתורגם לכדי שינוי אמיתי.‬
‫כשצפיתי, ראיתי שכולם מסורים מאוד לאלוהים.‬
‫מסורים מאוד לישו.‬ ‫-כן.‬
‫הם מושפעים באופן רגשי מאוד.‬
‫אבל כל אחד מהם הוא אסיר.‬ ‫כל אחד מהם ביצע פשע.‬
‫כל אחד מהם ביצע מעשים‬ ‫שאלוהים ואנשים טובים ונוצרים‬
‫לא אמורים לעשות.‬
‫כן. כשהם התמודדו עם התקופה הקשה כאן,‬
‫הם הבינו שהם ביצעו מעשים לא טובים.‬
‫אם אתה מסור לעשות את זה,‬
‫אז אתה חייב לעשות את זה באמת או בכנות.‬
‫יש בי עדיין ספק, אבל מעניין אותי לבחון‬
‫עד כמה עוצמת האמונה הדתית של האסירים‬
‫מסייעת להם להשתקם.‬
‫- היום השלישי -‬
‫היום הוטל עליי‬ ‫לבצע את אחת מעבודות האסירים הבודדות‬
‫שמוצעות בכלא "רובה".‬
‫הורו לי לחפש בחור ששמו מוסטין,‬
‫שאני אמור לעזור לו במטבח היום.‬
‫מוסטין?‬
‫שלום.‬
‫-מוסטין? היי.‬
‫אמרו לי לבוא לעזור לך ולצוות.‬ ‫-טוב. יופי.‬
‫עבודה במטבח היא פרס על התנהגות טובה.‬
‫זה לארוחת הערב.‬
‫טוב. אז אתה רוצה שאני אעשה את זה?‬ ‫-כן.‬
‫כן. זה לא מה שעשית בחוץ?‬
‫לא. אנחנו לא מבשלים בחוץ.‬
‫הנשים שלנו הן אלה שמבשלות.‬
‫הנשים שלכן מבשלות. גברים לא מבשלים?‬
‫גברים לא מבשלים.‬ ‫-למה לא?‬
‫זו התרבות שלנו.‬ ‫נשים עושות את כל עבודות הבית.‬
‫אפילו עכשיו?‬
‫אפילו עכשיו.‬
‫ואיך החיים שלך בכלא?‬
‫קשים מאוד.‬ ‫אתה רואה את עצמך כאילו אתה שום דבר.‬
‫כמה זמן אתה כבר בכלא סך הכול?‬
‫ארבע עשרה שנה ותשעה חודשים.‬
‫אז זה בטח על רצח.‬
‫כן.‬
‫אתה צריך לעזור לי להרים את הסיר.‬
‫תיזהר, ידידי.‬
‫זה ממש כבד, כן?‬
‫כן. אתה חזק ממני.‬
‫מוכן? קדימה.‬ ‫-כן.‬
‫כן. הסיר שם.‬
‫הוא כבד.‬
‫אתה עושה את זה ביד אחת‬ ‫כדי להראות שאתה חזק יותר?‬
‫כן.‬
‫מעל?‬ ‫-כן.‬
‫כן, גבר. בסדר.‬ ‫-רק רגע.‬
‫אני אמלא ואתה תסגור את המכסים?‬
‫בסדר.‬
‫הנה.‬
‫כמה? ואיפה לשים אותן? פשוט לערום אותן כאן?‬
‫תערום אותן שם.‬ ‫-בסדר.‬
‫לא. תשאיר לי את זה.‬
‫את מי הרגת?‬
‫את הבן שלי.‬
‫בן כמה היה הבן שלך?‬
‫אני חושב שבן עשר או 11.‬
‫צריך לשים אותן בערמות של חמש מאותו גודל.‬
‫כדי לא לתפוס יותר מדי מקום, רואה?‬
‫מוסטין.‬
‫כן?‬
‫למה הרגת את בנך בן העשר?‬
‫באמת, אני לא…‬
‫לא התכוונתי להרוג אותו,‬
‫אבל חשבתי שזה חלק מעונש‬ ‫שאב יכול להטיל על הבן.‬
‫הענשת את הבן שלך, אבל הרגת אותו?‬
‫ו…‬
‫בטעות,‬
‫הוא… מת.‬
‫מה הוא עשה?‬
‫הוא גנב אבטיח מהשכן.‬
‫לכן כעסתי ולא הצלחתי לשלוט בכעס שלי.‬
‫הבן שלך גנב אבטיח מהשכן,‬ ‫ואתה הרגת אותו כעונש?‬
‫הכיתי אותו, והוא מת כתוצאה מכך.‬
‫השתמשת ביד שלך, או שזה היה…‬
‫מקל. כן.‬ ‫-מקל.‬
‫בטח ידעת ש…‬
‫או הבחנת, מוסטין, שאתה מגזים.‬
‫קשה לתאר את זה.‬
‫נורא כל כך,‬
‫ואני מרגיש חרטה.‬
‫התחלתי ללמוד דברים חדשים בכלא.‬
‫נראה שמוסטין השתנה בצורה ניכרת,‬
‫ונראה שהאמונה שלו,‬ ‫ולא איזושהי תוכנית שיקום בכלא,‬
‫סייעה לו להגיע למקום הזה.‬
‫כשקיבלתי את ישו כאדוני ומושיעי,‬
‫מצאתי בכתבי הקודש,‬
‫איגרת יוחנן הראשונה, פרק א', פסוק ט'.‬
‫נכתב שם,‬
‫"אם נתוודה על חטאינו, נאמן הוא וצדיק‬
‫"לסלוח לנו על חטאינו‬
‫"ולטהר אותנו מכל עוולה."‬
‫זה המסר המעודד שנותן לי תקווה.‬
‫זה שינה את צורת החשיבה שלי.‬
‫מה תעשה כשתשתחרר בסופו של דבר?‬
‫אני רוצה לעזור לקהילה שלי. כן.‬
‫אתה חושב שהקהילה שלך‬
‫תקבל אותך בחזרה אחרי מה שעשית?‬
‫באמת?‬ ‫-כן.‬
‫הם כבר מסכימים לקבל אותי בחזרה.‬
‫בתרבות שלנו ובחינוך הנוצרי, כן?‬
‫יש לנו דרכים לפתור כל בעיה.‬
‫צריך לקבל זה את זה,‬ ‫לסלוח זה לזה ולאהוב זה את זה.‬
‫וכך אנחנו מתחילים לחיות חיים חדשים‬
‫עם המשפחות שלנו ועם הקהילה שלנו.‬
‫נראה שבדרך כלשהי‬ ‫מוסטין הצליח להתמודד עם הפשע שביצע,‬
‫ובבוא היום הוא יהיה מוכן לשוב הביתה.‬
‫אז אתה מוסר את זה לבחור הבא…‬
‫והוא מוסר את זה לאגף.‬ ‫-טוב.‬
‫כעת אני עובד עם אסיר אחר.‬
‫כריסטופר.‬
‫שלום.‬ ‫-שלום.‬
‫לאן זה הולך?‬
‫לך בעקבות השלטים.‬
‫החלק השני של העבודה שלי‬
‫היה לחלק את האוכל בין האריזות.‬
‫אני לא יודע מה הטעם של זה,‬ ‫כי עוד לא הייתה לי הזדמנות‬
‫לטעום את האוכל הזה,‬ ‫אבל האריזות האלה חמות מאוד.‬
‫שלום.‬ ‫-שלום.‬
‫בבקשה.‬
‫אורז, אטריות וכרוב?‬
‫כן.‬
‫עם קצת… אני מריח דג.‬
‫כן.‬
‫ארבע עשרה.‬
‫חמש עשרה.‬
‫- חלבון גבוה -‬
‫אתה עושה את אותה עבודה בכל יום?‬ ‫-כן.‬
‫בכל יום.‬ ‫-כן, בכל יום.‬
‫שניים אחרונים.‬
‫כן.‬
‫תודה, אדוני.‬ ‫-כן.‬
‫- אגף אקו -‬
‫עושים את זה עכשיו?‬
‫הכלא הזה הוא קהילה קטנה,‬
‫וכשיש לך אויבים, קשה לחמוק מהם.‬
‫כריסטופר נראה מתוח.‬
‫אתה נראה קצת לחוץ. אתה בסדר?‬
‫זה קשה לי מאוד.‬
‫באיזה אופן?‬
‫יש אנשים שרק רוצים לריב.‬
‫כן.‬ ‫-למה אתה בכלא?‬
‫מה הפשע שהביא אותך הנה‬ ‫ושלא מצא חן בעיני אחרים?‬
‫רצח.‬
‫ככה הגעתי הנה.‬
‫חלק מקרובי המשפחה של האדם שמת‬
‫גם כלואים כאן.‬
‫ספר לי את הסיפור. מה קרה?‬
‫חמישה אנשים מהכפר שלהם‬
‫אנסו את הבת שלי.‬
‫אנסו את הבת שלך?‬
‫כן.‬
‫בת כמה הייתה הבת שלך?‬
‫חמש עשרה שנה.‬
‫היא הייתה בתי הבכורה, ואהבתי אותה מאוד.‬
‫כריסטופר הרג כנקמה תלמידה תמימה,‬
‫שגם היא הייתה בת 15,‬
‫שגרה בכפר שממנו הגיעו מבצעי האונס.‬
‫הוצפתי בכעס.‬
‫ולכן הרגתי.‬
‫שיספתי את שתי הרגליים שלה.‬
‫כרכתי חבל סביב הצוואר שלה,‬
‫וקשרתי אותו לצמרת של עץ.‬
‫הילדה שהרגת היא קרובת משפחה‬
‫של כמה מהאנשים שנמצאים כאן?‬
‫כן.‬
‫אז הם מפחדים ממך, או שאתה מפחד מהם?‬
‫אני מפחד מהם.‬
‫הוא מפחד מהם.‬
‫הם הבטיחו שהם יהרגו אותי.‬
‫- הימים הרעים חלפו, ימי הרשע מגיעים -‬
‫אם הם יבואו כשאין איש בסביבה,‬ ‫הם יהרגו אותי.‬
‫נראה שהסיפור הטרגי הזה עוד לא הגיע לסיומו.‬
‫- היום הרביעי -‬
‫פשעים אלימים שמבוצעים בידי נשים‬ ‫הם נדירים מאוד באיי שלמה.‬
‫שש נשים בלבד‬ ‫נמצאות מאחורי סורג ובריח בכל המדינה,‬
‫וכולן נמצאות באגף נפרד כאן ב"רובה".‬
‫אני סקרן לגלות באילו תנאים הן חיות.‬
‫אליזבת מקבלת את פניי.‬
‫היי, בוקר טוב.‬
‫בוקר טוב.‬
‫תוכלי לעשות לי סיור?‬ ‫-כן.‬
‫- אגף 3 -‬
‫אלה התאים.‬
‫זה אזור הלינה שלכם?‬
‫שלי שם.‬
‫יש לכן פרטיות. לגברים אין את זה.‬
‫באמת?‬ ‫-לא.‬
‫ויש כאן ריח נעים. תחושה של ניקיון.‬
‫זה התא השני.‬
‫טוב. וזה תא מספר שלוש.‬ ‫-וזה התא השלישי.‬
‫יש פה רק אדם אחד?‬ ‫-אדם אחד.‬
‫היה לה נפשי…‬
‫טוב.‬ ‫-אז היא גרה לבד.‬
‫טוב, יש לה בעיות נפשיות. בסדר.‬ ‫-נפשיות, כן.‬
‫היא רצחה את סבתא שלה.‬
‫היא הרגה את סבתא שלה?‬
‫כן. חתכה אותה לשלוש חתיכות.‬
‫היא חתכה אותה לשלוש חתיכות?‬ ‫-שלוש חתיכות.‬
‫חתכה את הזרועות. כאן. רגליים.‬
‫ואתן צריכות לגור איתה,‬
‫מבלי לדעת אם היא עלולה לתקוף אחת מכן?‬
‫זה מפחד.‬ ‫-זה… כן.‬
‫את מפחדת?‬ ‫-אני מפחדת.‬
‫האגף הזה אמנם בסיסי,‬
‫אבל הוא הרבה יותר נקי‬ ‫מאגף הגברים שבו אני שוהה.‬
‫הרבה יותר קריר כאן.‬
‫בנוסף, נראה שהנשים‬ ‫הרבה יותר עסוקות מהגברים.‬
‫ואו, זה מדהים.‬
‫למה הם משמשים?‬
‫זה שטיח כניסה.‬ ‫-זה יפה מאוד.‬
‫אליזבת טוענת שהיא כאן‬ ‫כי אדם אלים כפה עליה לבצע פשע,‬
‫אך אין לי דרך לאמת את כל מה שהיא מספרת לי.‬
‫איך הגעת לכלא?‬
‫הייתי מעורבת בעבירות כספים.‬
‫כספים.‬ ‫-כן.‬
‫הונאה?‬ ‫-כן.‬
‫למה עשית את זה?‬
‫החבר שלי‬
‫ביקש ממני כסף כל הזמן,‬
‫אבל לא היה לי מספיק כסף לתת לו.‬
‫כשסירבתי לתת לו כסף, הוא נהג להכות אותי.‬
‫הוא הכה אותך בעבר בגלל כסף?‬ ‫-כן.‬
‫אתה רואה את כל הצלקות האלה?‬
‫זה בגללו?‬ ‫-כן, זה בגללו.‬
‫הוא זרק עליי אבן.‬
‫נראה שמערכות יחסים לקויות בין גברים לנשים‬
‫כאן באיי שלמה‬
‫הן הבסיס לחלק ניכר מהפשעים שביצעו האסירים.‬
‫אני יודע ששיעור גבוה מהגברים כאן‬
‫נכלאו עקב עבירות מין.‬
‫למה זאת בעיה במדינה הזאת?‬
‫אנחנו לא חשובות.‬
‫לכן הם יכולים לעשות את הדברים שהם רוצים,‬
‫כמו תקיפת נשים, התעללות מינית.‬
‫הם יודעים שזה מנוגד לחוק,‬
‫אבל הם ממשיכים לעשות זאת.‬
‫למה את חושבת שכחלק מהתרבות כאן‬
‫גברים חושבים שהם יכולים‬ ‫לעשות דברים כאלה לנשים ולחמוק מעונש?‬
‫אולי חלק מהם לא רכשו השכלה.‬
‫ורוב הזמן זה קורה כשהם משתכרים.‬
‫ומה עם הנשים?‬ ‫מה אתן יכולות לעשות כדי להגן על עצמכן?‬
‫הדבר היחיד שאנחנו יכולות לעשות‬
‫הוא לכבד את הגברים,‬
‫וגם הגברים צריכים לכבד אותנו.‬
‫לפני שאני עוזב,‬
‫הנשים מסיימות את הפגישה שלנו בתפילה.‬
‫תודה שניצלתי בשמו של ישו.‬
‫ואני מתפללת. אמן.‬
‫"תעזור לי‬
‫"כן, אני בוכה אליך‬
‫"ישו, אני נכנעת‬
‫"אני נכנעת‬
‫"אתה השמש שאני רואה"‬
‫אמונה היא הדבר היחיד שהאסירים כאן,‬
‫גברים ונשים כאחד,‬ ‫מרגישים שהם יכולים להיאחז בו.‬
‫באגף שלי‬
‫החברים של פרנקי שרים שירי דת משלהם‬
‫על מציאת עתיד מלא תקווה מחוץ לכלא.‬
‫זו שפת הפידג'ין שלנו.‬
‫טוב.‬ ‫-מעין אנגלית רצוצה.‬
‫זה מעין שיר נוצרי.‬
‫בסדר.‬
‫השיר מדבר על חופש רוחני.‬
‫אני חופשי בגלל האהבה שלך.‬
‫זה מה שהם…‬
‫חופשיים בתודעה שלהם?‬ ‫-כן.‬
‫- היום החמישי -‬
‫לרשויות הכלא אין מספיק כסף‬
‫למימון תוכניות שיקום עבור כל האסירים,‬
‫אבל הם הזמינו את הכנסייה‬ ‫להעביר קורס בן 12 שבועות,‬
‫שכל עברייני המין כאן חייבים לקחת בו חלק.‬
‫- אגף 2 -‬
‫שמעתי שג'ון, שם בדוי, משתתף בקורס.‬
‫הוא הורשע בעבירות מין חמורות‬
‫עם קורבנות רבים,‬
‫ואני רוצה לברר‬ ‫איזו התקדמות הוא הצליח לעשות.‬
‫זה התא שלי.‬
‫אתה יכול לשבת שם, בבקשה.‬ ‫-כן. בטח.‬
‫נראה שהוא רוצה שהדלת תהיה סגורה.‬
‫אני מרגיש קצת חסר ביטחון.‬
‫באמת?‬ ‫-אנשים נועצים בי מבטים.‬
‫אולי הם מתכננים משהו,‬
‫תוכניות שליליות סודיות כדי להרוג אותי.‬
‫לעשות לי משהו.‬
‫במה בעצם הואשמת והורשעת?‬
‫ארבעה אישומים.‬
‫מעשה מגונה.‬
‫ואיך אתה מרגיש לגבי זה עכשיו?‬
‫לגבי מה שעשית?‬
‫הלוואי שהם היו סולחים לי.‬
‫כבר הודיתי באשמה,‬ ‫ואני לוקח אחריות על המעשה.‬
‫אנשים רבים, וחשוב מכך, הקורבנות,‬
‫נפגעו בעקבות המעשים שלך.‬
‫ומה שעשית היה נתעב.‬
‫אין לי מה לומר על זה.‬
‫זה נכון.‬
‫נראה שג'ון מגלה חרטה כנה,‬
‫אבל הטון שלו משתנה‬ ‫כשאנחנו דנים בעונש המאסר‬
‫שנגזר עליו בשל הפשעים שביצע.‬
‫כמה שנות מאסר גזרו עליך?‬
‫שש שנות מאסר, וזה הדהים אותי,‬
‫כי זה לא צריך להיות ככה.‬
‫אתה חושב שעונש המאסר שלך ארוך מדי?‬
‫בהשוואה לאחרים‬
‫שקיימו יחסי מין מלאים עם הבנות שלהם.‬
‫גוזרים עליהם חמש שנים.‬
‫ג'ון מזמין אותי לקחת חלק במפגש‬
‫עם הכומר שעובד עם עברייני מין בכלא.‬
‫אנחנו קוראים לזה‬ ‫תוכנית מבוססת אמונה לעברייני מין.‬
‫בוקר טוב.‬
‫זה הכומר טיטוס רורי.‬ ‫-טוב. בוקר טוב.‬
‫כומר, בוקר טוב. זה רפאל.‬ ‫הוא יצטרף אלינו הבוקר.‬
‫בכמה מילים, מה למדת מהמפגשים?‬
‫הם מאפשרים לי לאמץ…‬
‫חשיבה חדשה, מנטליות חדשה.‬
‫הנשים.‬ ‫-כן.‬
‫צריך להתייחס אליהן בשוויון ולכבד אותן.‬
‫איך להתייחס לנשים.‬ ‫-כן.‬
‫כשאתה רואה אותן, הן לא סתם חפץ‬
‫שאפשר להשתמש בו.‬
‫אלא הן נוצרו בצלם אלוהים.‬
‫נשים וגברים שווים בכבודם ובערכם.‬
‫יש לי בעיה.‬
‫בנפש שלי.‬
‫כשאעזוב את המקום הזה,‬
‫אני אנסה… לא אנסה, אלא אני חייב.‬
‫בעזרת האל.‬ ‫-כן.‬
‫בעזרת האל, אני חייב להבדיל…‬
‫בין טוב לרע.‬
‫כן.‬
‫תודה.‬ ‫-תודה.‬
‫תודה. טוב לראות אותך שוב.‬
‫הכומר טיטוס עובד עם עברייני מין ב"רובה"‬
‫בשמונה השנים האחרונות.‬
‫האם זה מאתגר בשבילך‬
‫להתמודד עם מספר גבוה כל כך של אסירים‬
‫שעברו עבירות מהסוג הזה?‬
‫זה מאתגר מאוד. מאתגר מאוד.‬
‫חשוב שהם יקבלו את האחריות‬
‫על הפשעים שהם ביצעו.‬
‫ואז סביר להניח שהם לא יעשו זאת שוב.‬
‫אתה מתמקד באלה שנתפסו והגיעו לכלא,‬
‫אבל האם לדעתך‬ ‫מדובר בבעיה גדולה ורחבה יותר?‬
‫כן, בהחלט.‬
‫אלה שלא עובדים הם אלה שמסתבכים בצרות.‬
‫השטן מוצא עבודה למי שאין לו עבודה.‬
‫הם יכולים להגיד, "כן, אני רוצה להשתנות",‬
‫אבל האתגר יתחיל ברגע שהם ישתחררו.‬
‫בדיוק חזרתי ממפגש עם הכומר טיטוס.‬
‫נראה שזה המוטיב החוזר בקרב האסירים האלה,‬
‫השימוש במסירות החדשה שלהם לדת‬
‫כדי לומר, "אני לא אעשה זאת שוב".‬
‫לדעתי זה לא מספיק.‬
‫הדחפים האלה, הפיתויים שהובילו אותם‬
‫לעשות את הדברים שהם עשו בחוץ,‬
‫אונס נשים,‬
‫ילדים…‬
‫לא יצטמצמו, לדעתי,‬
‫רק מתוך התמסרות לאלוהים.‬
‫אבל בשורה התחתונה,‬
‫יש להם מישהו.‬
‫לפחות יש להם מישהו בכלא‬
‫שמנסה להשפיע על הלך המחשבה‬ ‫של חלק מאותם בחורים‬
‫כדי להבהיר להם שהם עשו מעשים רעים,‬
‫ושכאשר הם ישתחררו, אסור שהם יחזרו עליהם.‬
‫רק הזמן יוכיח אם הם באמת שותפים להבנה הזו.‬
‫- היום השישי -‬
‫היום אני נוסע מחוץ לכלא "רובה"‬
‫ביחד עם שני אסירים‬ ‫שהתמזל מזלם להיות בין הבודדים‬
‫שנשלחים לסיים את ריצוי עונשם‬ ‫בכלא חוות טטרה‬‫.‬
‫האסירים יכולים ללמוד כאן‬ ‫מיומנויות מקצועיות.‬
‫כמה זמן נגזר עליך להיות בכלא?‬
‫חמש שנים.‬
‫זו נסיעה קופצנית.‬
‫ואיך אתה מרגיש כרגע בוואן הזה?‬
‫אני שמח מאוד.‬ ‫-אתה שמח?‬
‫אני שמח כל כך שאני עוזב את מקום הענישה.‬
‫איזה פשע ביצעת?‬
‫אנס.‬
‫הורשעת באונס?‬ ‫-אונס.‬
‫ומה איתך?‬ ‫-גילוי עריות.‬
‫גילוי עריות?‬
‫עבירה אחת של גילוי עריות?‬ ‫-שתי עבירות של גילוי עריות. שתיים.‬
‫בכל פעם מחדש,‬
‫כשאני עומד לשאול אותם למה הם נשלחו לכלא,‬
‫אני כמעט יודע מה תהיה התשובה.‬
‫זה פשע של התעללות מינית‬
‫בנשים ובנערות צעירות.‬
‫אבל אני עדיין המום לשמוע את זה.‬ ‫עדיין המום.‬
‫ברגע שראיתי את הכלא הזה,‬
‫הרגשתי כאילו הגענו לעולם אחר.‬
‫הוא שונה מאוד מ"רובה".‬
‫התחושה היא של מקום חופשי יותר.‬
‫לאסירים כאן יש הרבה יותר חופש לשוטט.‬
‫ורבים מהאסירים מקבלים יותר הזדמנויות,‬
‫כי הם אסירים מהימנים.‬
‫כרגע יש כאן 36 אסירים בלבד.‬
‫כולם הרוויחו את מקומם בזכות התנהגות טובה.‬
‫אני חושב שזה הבחור‬ ‫שנאמר לי שאני צריך לפגוש.‬
‫אתה ג'וזף, נכון? היי, אני רפאל.‬ ‫-שלום.‬
‫טוב, רפאל.‬ ‫-כן.‬
‫יוסף מבלה את זמנו בטיפול בחיות המשק.‬
‫אנחנו נעבוד שם היום?‬ ‫-כן.‬
‫התפקיד שלי הוא לטפל בחזירים.‬
‫להאכיל אותם.‬
‫אתה תטפל בניקיון, כן?‬
‫זה מסריח.‬
‫טוב. בוא.‬
‫מה אנחנו עושים עכשיו?‬ ‫-כן, שם ושם.‬
‫טוב. זוזו.‬
‫יופי. לכו.‬
‫אין ספק שזאת חרא של עבודה.‬
‫תראה את החמוד הקטן הזה.‬
‫כן.‬ ‫-ואת ההוא, הוא אפילו קטן יותר.‬
‫תינוק קטן.‬
‫תינוק קטן, כן. הוא בן שבועיים.‬
‫שבועיים.‬ ‫-כן.‬
‫טוב, עכשיו אתה.‬
‫אתה מקבל שכר על העבודה הזאת?‬
‫שלושה דולרים ליום אחד.‬
‫דולר איי שלמה?‬ ‫-כן.‬
‫זה שווה ערך ל-35 סנט אמריקאי ביום.‬
‫תראה את ההוא. כבר הספקת לחרבן שוב.‬
‫לכו.‬
‫אתה יכול לערבב.‬
‫הם עושים רעש כי הם מריחים את האוכל?‬ ‫-הם מריחים את האוכל. כן.‬
‫הם יודעים שיאכילו אותם.‬ ‫-כן.‬
‫הבטון נקי, אז נשים את זה…‬ ‫-בסדר.‬
‫מספיק?‬ ‫-כן, מספיק.‬
‫למה אני עושה את כל העבודה הקשה?‬
‫אתה נח היום.‬
‫אתה משאיר לי את העבודה הקשה?‬ ‫-כן.‬
‫אני רוצה דולר אחד משלושת הדולרים שלך.‬
‫כן.‬
‫ג'וזף ישב בכלא 15 שנה‬
‫ומספר לי שהוא מרצה מאסר עולם על רצח אשתו.‬
‫ישנו באותו הלילה, וחלמתי חלום.‬
‫מה היה החלום?‬
‫חלמתי על אבא שלי ועל שני גברים נוספים.‬
‫חשבתי ששני האנשים האלה‬
‫רוצים להרעיל אותי.‬
‫אז מתוך כעס‬
‫לקחתי סכין ודקרתי אותה.‬
‫אני חושב שדקרתי אותה 20 פעם.‬
‫ואתה חושב שהזמן שריצית בכלא‬
‫שינה אותך בדרך כלשהי? גרם לך לחשוב אחרת?‬
‫כן. הצלחתי לטפל בנטייה שלי להתעצבן מהר‬
‫ובכעס שלי.‬
‫אלוהים רוצה שנאהב זה את זה.‬
‫מה היית מאחל לעצמך‬
‫לעתיד?‬
‫להקים מבנה שיהיה בו‬ ‫דיר חזירים ולול תרנגולות.‬
‫וגם לגדל ירקות.‬
‫ייתכן שג'וזף ישוחרר בעוד כמה חודשים,‬
‫ואני מקווה שהוא אכן יצליח‬ ‫לבנות לעצמו חיים חדשים כחקלאי.‬
‫אין ספק שכלא חוות טטרה העניק לו הזדמנות.‬
‫בהשוואה ל"רובה", המקום הזה מציע הזדמנויות.‬
‫הבחורים מסגלים לעצמם מיומנות‬ ‫שתוכל לשמש אותם בחוץ כשיחפשו עבודה.‬
‫אין ספק שהמקום הזה‬ ‫מציע יותר אפשרויות לאסירים מאשר "רובה".‬
‫לאחר שחזרתי לאגף שלי ב"רובה",‬
‫התחושה קודרת מתמיד.‬
‫- היום השביעי -‬
‫טוב, אחת. קדימה.‬
‫תספור. אחת.‬
‫שתיים.‬
‫זה היום האחרון שלי‬ ‫במתקן הכליאה "רובה סנטרל".‬
‫אתה בטוח שאתה בסדר?‬
‫כן, אני בסדר. זה מספיק.‬
‫רק באתי להיפרד, אחי, כי משחררים אותי.‬
‫טוב? התקופה שלי הסתיימה.‬ ‫-בסדר.‬
‫עכשיו הגיע זמנך.‬
‫שמחה ענקית, או משהו כזה.‬
‫בהצלחה. זה מה שאוכל לומר.‬ ‫בהצלחה עם כל מה שיקרה בהמשך.‬
‫אני מקווה שלא תחזרו.‬ ‫זה כל מה שאני יכול לומר.‬
‫כן.‬ ‫-כן.‬
‫תודה רבה.‬ ‫-תודה.‬
‫לפני שאעזוב, אני רוצה לשוחח‬ ‫עם מנהלת הכלא, קומנדר נידי.‬
‫הכול טוב?‬
‫כאישה הראשונה בתפקיד,‬
‫עמדו לרשותה חודשיים בלבד‬ ‫כדי לנסות ליצור שינוי.‬
‫הדבר הראשון שהבחנתי בו‬
‫כשנכנסתי לכלא היה המצב של הכלא.‬
‫ריח הביוב, ההתעלמות מהאשפה.‬
‫ראיתי עכברושים, מקקים וכל מיני חרקים.‬
‫הממשלה אחראית להעניק את הכסף.‬
‫אני מבין שסביבה נקייה‬
‫עבור הצוות והאסירים בכלא‬
‫זהו היבט שחשוב מאוד לקחת בחשבון.‬
‫העלינו את הנושא בפני ההנהלה הבכירה‬
‫והם לקחו לתשומת ליבם את כל הנושאים האלה.‬
‫טוב לשמוע שיש לך כוונות,‬
‫ושאת מכירה במה שהייתי עד לו.‬
‫נפגשתי עם הכומר טיטוס‬
‫ודיברתי איתו על התוכנית מבוססת האמונה‬ ‫שהוא עובד עליה.‬
‫מה דעתך לגבי האתגרים של התמודדות‬
‫עם עברייני מין?‬
‫אני חושבת שהגישה הטיפולית‬
‫והתוכניות שמוצעות במסגרתה מסייעים מאוד.‬
‫אבל לטווח הארוך,‬ ‫אני חושבת שאנחנו באמת צריכים‬
‫לשלב ייעוץ פסיכולוגי כלשהו‬
‫לצורך טיפול ראוי בהתנהגות הפנימית.‬
‫זה חלום לטווח ארוך מאוד,‬
‫אבל כל עוד אני בשירות בתי הסוהר,‬
‫זה הדבר שאני שואפת להשיג.‬
‫לקומנדר נידי ולצוות שלה‬ ‫יש תוכניות שאפתניות.‬
‫אבל עד שהם יקבלו משאבים מתאימים‬ ‫לשיקום האסירים,‬
‫הם יצטרכו לסמוך על הכנסייה‬ ‫ועל האמונה של האסירים כדי להביא שינוי.‬
‫יש כמה יוזמות חיוביות ב"רובה" ובטטרה,‬
‫וכליאת האנשים האלה‬ ‫אכן תמנע מהם מלבצע פשעים,‬
‫אבל המשאבים שלהם מוגבלים.‬
‫ועד שיחולו שינויים חברתיים רחבים,‬
‫מעבר לכלא הזה,‬
‫השיקום של רבים מהאנשים האלה‬ ‫ימשיך להיות אתגר עצום.‬
‫תרגום כתוביות: לאה שרמן-קיש‬